b'\n_START_ARTICLE_\nJayne Torvill\n_START_SECTION_\nUra\n_START_PARAGRAPH_\nTorvill aloitti pariluistelijana parinaan Michael Hutchenson. He olivat Ison-Britannian mestareita vuonna 1972. Vuonna 1975 Torvillista ja Deanista tuli j\xc3\xa4\xc3\xa4tanssipari._NEWLINE_Dean ja Torvill nousivat vuoteen 1980 menness\xc3\xa4 kansainv\xc3\xa4liselle huipputasolle. Vuonna 1980 pari sijoittui nelj\xc3\xa4nneksi j\xc3\xa4\xc3\xa4tanssissa olympialaisissa,  maailman- ja euroopanmestaruuskilpailuissa._NEWLINE_Parin vapaaohjelma vuoden 1984 talviolympialaisissa Sarajevossa nousi maailmankuuluksi. He esittiv\xc3\xa4t ohjelmansa taustana Maurice Ravelin Bol\xc3\xa9ro. Parille n\xc3\xa4ytettiin esityksen korkein mahdollinen pistem\xc3\xa4\xc3\xa4r\xc3\xa4, eli yhdeks\xc3\xa4n kertaa 6,0. T\xc3\xa4m\xc3\xa4 on ainoa kerta, jolloin t\xc3\xa4ydelliset pisteet ovat saavutettu._NEWLINE_He siirtyiv\xc3\xa4t Sarajevon olympialaisten j\xc3\xa4lkeen ammattilaiskaukaloihin olympiavoittajina ja nelinkertaisena maailmanmestariparina. Tiukkojen s\xc3\xa4\xc3\xa4nt\xc3\xb6jen takia pari ei pystynyt siksi jatkossa osallistumaan arvokisoihin. Kansainv\xc3\xa4linen luisteluliitto kuitenkin l\xc3\xb6ysensi s\xc3\xa4\xc3\xa4nt\xc3\xb6j\xc3\xa4\xc3\xa4n 1993. Dean ja Torvill p\xc3\xa4\xc3\xa4siv\xc3\xa4t n\xc3\xa4in osallistumaan vuoden 1994 talviolympialaisiin Lillehammerissa, josta he saivat pronssia.\n_START_SECTION_\nEl\xc3\xa4m\xc3\xa4\n_START_PARAGRAPH_\nTorvill meni naimisiin 1990 amerikkalaisen Phil Christensenin kanssa. Pari asuu It\xc3\xa4-Sussexissa.'